Here is a page extracted from Wikipedia that may contain CSS, HTML, and a lot of unformatted text.

Title: Vitoria d'o Reino Uniu
Content: Vitoria d'o Reino Uniu (Londres, 24 de mayo de 1819 - Isla de Wight, 22 de chinero de 1901) estió Reina d'o Reino Unido y d'Irlanda dende a muerte de tío paterno, Guillén IV d'o Reino Uniu, o 20 de chunio de 1837, dica a suya propia muerte o 22 de chinero de 1901, y a primera Emperatriz d'a India dende l'1 de chinero de 1877 tamién dica a suya muerte.

A reina Vitoria ye tataragüela d'a reina Isabel II d'o Reino Uniu, o rei Chuan Carlos I d'Espanya y d'a suya muller a reina Sofía de Grecia, a reina Margalida II de Dinamarca, o rei Carlos XVI Gustavo de Suecia y o rey Harald V de Noruega. Reinó mientres cuasi 64 anyos, estando o suyo o reinau mas luengo d'a historia de Gran Bretanya. O reinau de Vitoria estió marcau por a gran expansión de l'Imperio Britanico. A Era Vitoriana -como se denominó o suyo reinau- se caracterizó por a Revolución industrial, un período de cambios significativos a livel social, economico y tecnolochico en o Reino Uniu; istos cambios rematoron por consolidar a o Reino Uniu como a primera potencia d'a suya epoca.

Vitoria, que yera cuasi de tot d'ascendencia alemana (fueras d'a suya antipasada, Sofía de Hannover, descendeba tamién por línia femenina de Chaime VI de Escocia y I d'Anglaterra), y estió a zaguera monarca d'a Casa de Hannover. O suyo fillo y succesor, Eduardo VII d'o Reino Uniu, perteneixeba a la Casa de Saxonia-Coburgo-Gotha.

Vinclos externos 

Reis d'o Reino Uniu
Naixius de Londres
1819 (naixencias)
1901 (muertes)